Diari Oficial de la Generalitat Valenciana


Sumari del DOGV 1496, del 04-03-1991 (1991/820505)

DECRET 31/1991, de 18 de febrer, del Consell de la Generalitat Valenciana, pel qual es modifica el Decret 23/1988, de 8 de febrer, de mesures de protecció de menors en situació de desemparament a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/02/18/31/dof/vci/html**

### Dades del document

Número de DOGV
:   1496

Data del DOGV
:   04-03-1991

Secció del DOGV
:   DISPOSICIONS GENERALS

Número del document
:   1991/820505


Data del document
:   18-02-1991

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 31/1991, de 18 de febrer, del Consell de la Generalitat Valenciana, pel qual es modifica el Decret 23/1988, de 8 de febrer, de mesures de protecció de menors en situació de desemparament a la Comunitat Valenciana.  
L'experiència aportada per tres anys d'exercici de les competències sobre protecció de menors ha posat de relleu la necessitat d'accentuar l'agilitat dels procediment d'adopció de mesures tutelars com a condició necessària per a l?eficaç protecció de la infància i joventut. A això cal sumar la consolidació, durant aquest període, de les estructures municipals d'intervenció en l?àmbit dels serveis socials generals, el que permet configurar els equips socials de base com al primer graó del procediment de protecció. Conseqüentment, no sembla necessari comptar a hores d'ara amb òrgans de posada en comú, atesa l'experiència acumulada i la necessària agilitat del procediment.  
En atenció d'aquests motius, a proposta del Conseller de Treball i Seguretat Social, i amb la deliberació prèvia del Govern Valencià en la reunió del dia 18 de febrer de 1991,  
DECRETE:  
Article únic  
La redacció dels articles, apartats i paràgrafs que tot seguit s'indiquen del Decret 23/1988, de 8 de febrer, del Consell de la Generalitat Valenciana serà la següent:  
- Article vint, apartat b).  
Fer el seguiment de l?estudi social dels cas per mitjà de l?Equip Social de Base corresponent. Quant a l'adopció, realitzarà l?estudi social i psicològic de les persones que desitgen adoptar i dels xiquets susceptibles d'aquest recurs, bé directament, bé a través dels equips socials de base o dels recursos adequats amb què compte la Direcció General de Serveis Socials.  
- Article vint-i-dos.  
En cada direcció d'Area de Serveis Socials el Cap de Secció de Família, Infància i Joventut elaborarà la proposta tècnica per a la resolució d'ajudes familiars, acolliments familiars que no requeresquen resolució judicial i ingrés en residències pròpies o concertades. Aquestes propostes s'elaboraran sobre la base dels informes que li proporcione el membre de l?equip de recepció que haja instruït l?expedient, segon l'article 20. c), i al qual correspondrà el seguiment de les mesures adoptades.  
Per tal d'elaborar la proposta, a què fa referència aquest article, el Cap de Secció de Família, Infància i Joventut podrà sol·licitar, a més, tots els documents i informes que considere necessaris per tal de conèixer el cas.  
- Article vint-i-cinc.  
Quant a les famílies educadores, s'acomodarà al que disposa l'ordre de la Conselleria de Treball i Seguretat Social de 20 de març de 1986, i serà la Comissió Mixta l'òrgan encarregat de fer la proposta tècnica al cap d'Area de Serveis Socials. Amb aquesta finalitat, l'esmentada comissió disposarà de les mateixes facultats atribuïdes en l'article- vint-i-dos al cap de Secció de Família, Infància i Joventut.   
- Article vint-i-set, apartat b).  
L'equip de recepció de cada direcció d'àrea examinarà els expedients d'adopció i requerirà, bé de ' Is equips socials de base bé dels recursos propis de la Direcció General de Serveis Socials, els informes i documentació referents a les capacitats necessàries dels futurs adoptants per a la viabilitat de l'adopció.  
- Article trenta.  
El procediment per a la guarda del menor en residències de menors serà el següent:  
El membre de l?equip de recepció encarregat de la instrucció i seguiment de la mesura de protecció demanarà els informes que calguen juntament amb la sol·licitud dels pares o representants legals, segons el model citat en l'article anterior, i efectuarà un informe sobre la procedència del recurs i la seua valoració; en aquests informes haurà de quedar raonadament provada la inviabilitat dels recursos d'ajudes familiars o acolliment familiar.  
L'expedient serà, a continuació, traslladat al Cap de Secció de Família, Infància i Joventut qui, a la vista de la documentació i informes aportats, farà la proposta tècnica que elevarà al Cap d'àrea de Serveis Socials per a la seua resolució.  
DISPOSICIONS FINALS  
Primera  
Autoritza el Conseller de Treball i Seguretat Social perquè dicte totes les normes que calguen per tal d'aplicar aquest decret.  
Segona  
Aquest decret vigirà el dia de la publicació al Diari Oficial de la Generalitat Valenciana.  
Valencia, 18 de febrer de 1991.  
El President de la Generalitat Valenciana,   
JOAN LERMA I BLASCO  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI